CELEX: 62021CN0716
Language: hr
Date: 2021-11-25 00:00:00
Title: Predmet C-716/21 P: Žalba koju je 25. studenoga 2021. podnio Graham R. Watson (T-245/20) protiv presude Općeg suda (peto vijeće) od 15. rujna 2021. u spojenim predmetima T-240/20 do T-245/20, Arnaoutakis i dr./Parlament

24.1.2022   
            
            
               HR
            
            
               Službeni list Europske unije
            
            
               C 37/23
            
         
      Žalba koju je 25. studenoga 2021. podnio Graham R. Watson (T-245/20) protiv presude Općeg suda (peto vijeće) od 15. rujna 2021. u spojenim predmetima T-240/20 do T-245/20, Arnaoutakis i dr./Parlament
      (Predmet C-716/21 P)
      (2022/C 37/31)
      Jezik postupka: francuski
      
         Stranke
      
      
         Žalitelj: Graham R. Watson (zastupnici: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, odvjetnik)
      
         Druga stranka u postupku: Europski parlament
      
         Zahtjevi
      
      
                  —
               
               
                  ukinuti pobijanu presudu u cijelosti;
               
            
                  —
               
               
                  riješiti spor i poništiti odluku Parlamenta u dijelu u kojem se njome odbija žaliteljev zahtjev, jer nije navršio potrebnu dob od 65. godina, da mu se prizna pravo na dopunsku dobrovoljnu mirovinu;
               
            
                  —
               
               
                  naložiti Parlamentu snošenje troškova žalbenog postupka i postupka pred Općim sudom u predmetu T-245/20.
               
            
         Žalbeni razlozi i glavni argumenti
      
      Žalbeni razlozi temelje se na: (i) nenadležnosti Zavoda za donošenje odluke Zavoda iz 2018., osobito u mjeri u kojoj se njome utvrđuju materijalni uvjeti za prava koja se stječu prije stupanja na snagu Pravilnika; (ii) povredi članka 27. stavka 2. prve rečenice Pravilnika zbog nepoštivanja prava koja se stječu prije stupanja na snagu Pravilnika; (iii) povredi načela jednakosti i nediskriminacije te načela proporcionalnosti; (iv) povredi načela pravne sigurnosti (nepostojanje prijelaznih mjera) i načela legitimnih očekivanja.